ജില്ലയില് 441 പേര്ക്കുകൂടി കോവിഡ് മലപ്പുറം: ജില്ലയില് ഇന്നലെ 441 പേര്ക്ക് കോവിഡ് സ്ഥിരീകരിച്ചു. 5.98 ശതമാനം ടെസ്റ്റ് പോസിറ്റിവിറ്റി നിരക്കോടെ 426 പേര്ക്കു നേരിട്ടുള്ള സന്പര്ക്കത്തിലൂടെയും അഞ്ചു പേര്ക്കു ഉറവിടമറിയാതെയുമാണ് രോഗം ബാധിച്ചത്. കൂടാതെ ഇതര സംസ്ഥാനങ്ങളില് നിന്നെത്തിയ 10 പേര്ക്കും വൈറസ് ബാധിച്ചിട്ടുണ്ട്. 277 പേരാണ് ഈ ദിവസം കോവിഡ് മുക്തരായത്. 22,838 പേരാണ് ജില്ലയില് നിലവില് നിരീക്ഷണത്തില് കഴിയുന്നത്. 5,519 പേര് വിവിധ കേന്ദ്രങ്ങളിലായി ചികിത്സയിലാണ്. കോവിഡ് പ്രത്യേക ചികിത്സാ കേന്ദ്രങ്ങളായ ആശുപത്രികളില് 496 പേരാണ് കഴിയുന്നത്. കോവിഡ് ഫസ്റ്റ് ലൈന് ട്രീറ്റ്മെന്റ് സെന്ററുകളില് 11 പേരും 24 പേര് കോവിഡ് സെക്കന്ഡ് ലൈന് ട്രീറ്റ്മെന്റ് സെന്ററുകളിലും ശേഷിക്കുന്നവര് വീടുകളിലുമാണ് കഴിയുന്നത്.